पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की चेन तोड़ने के लिए उत्तर प्रदेश पूर्ण लॉकडाउन की तरफ बढ़ रहा है। बुधवार को योगी सरकार ने 30 अप्रैल की शाम आठ बजे से जारी मिनी लॉकडाउन को 10 मई यानी सोमवार सुबह 7 बजे तक के लिए पूरे प्रदेश में बढ़ा दिया है। बीते छह दिन के भीतर योगी सरकार ने दूसरी बार लॉकडाउन का दायरा बढ़ाया है। इससे पहले 29 अप्रैल को पंचायत चुनाव के आखिरी चरण के लिए वोटिंग हुई थी। उसी दिन सरकार ने वीकेंड लॉकडाउन का दायरा बढ़ाते हुए पाबंदियों को मंगलवार सुबह 7 बजे तक के लिए बढ़ाया गया था। इसके बाद तीन मई को लॉकडाउन की अवधि गुरुवार सुबह तक के लिए बढ़ा दी थी।
इसलिए बढ़ा लॉकडाउन
पंचायत चुनाव और मतदान खत्म होने के बाद प्रदेश के गांवों में संक्रमण तेजी से फैलने की आशंका है। प्रदेश के 75 जिलों के गांवों में कोरोना से निपटने के लिए आज से विशेष ट्रेसिंग अभियान शुरू किया गया है। इसके लिए जिला स्तर पर स्वास्थ्य विभाग की कमेटी बनाई गई है, जो ब्लॉक स्तर और गांव-गांव जाकर कोविड-19 की जांच करेगी। अगले पांच दिनों तक 97 हजार गांवों में निगरानी समितियां और रैपिड रेस्पांस टीमें घर-घर दस्तक देंगी। निगरानी समितियों को 10 लाख मेडिसिन किट, रैपिड रेस्पांस टीमों को 10 लाख एंटीजेन टेस्ट किट दी गई। टीमें पल्स आक्सीमीटर व अन्य जांच कर ग्रामीणों का स्वास्थ्य हाल जानेंगी। लक्षण मिलने पर मेडिसिन किट देकर आइसोलेट कराया जाएगा। जरूरत पर मरीज को अस्पताल में भर्ती कराया जाएगा।
ई-पास जारी किया जाएगा
प्रदेश में 'मिनी लॉकडाउन' के बीच सरकार ने गाइडलाइन जारी की है। अब आवश्यक वस्तुओं के आवागमन के लिए ई-पास जारी होगा। साथ ही आवश्यक वस्तुओं की पूर्ति करने वाली संस्थाओं को भी पास लेना होगा। आमजन भी चिकित्सा सेवा लेने के लिए ई-पास का आवेदन कर सकते हैं। इसके साथ ही मुख्यमंत्री हेल्पलाइन नंबर- 1076 पर आवश्यक वस्तुओं की सेवा न मिल पाने की दशा में शिकायत कर सकते हैं। आवेदन करने के लिए आपको rahat.up.nic.in पर जाना होगा। इसके बाद rahat.up.nic/epass पर जाकर आवेदन भरा जा सकता है।
ई-पास पोर्टल में संस्थागत पास का भी प्रावधान है। जिसमें संस्था आवेदक सहित 5 कर्मियों के लिए आवेदन कर सकते हैं। ई-पास इलेक्ट्रॉनिक कॉपी भी मान्य होगी। साथ ही जनपद की सीमा के साथ अंतर्जनपदीय सीमा के लिए भी ई-पास जारी होंगे। संस्थाओं के लिए पास की अवधि सम्पूर्ण अवधि तक होगी। वहीं, पब्लिक के लिए जनपदीय पास की वैधता 1 दिन और अंतर्जनपदीय पास की वैधता 2 दिन होगी। आवेदन करने के लिए इन नंबरों पर भी संपर्क किया जा सकता है।
राम केवल, विशेष सचिव राजस्व विभाग: 941100600
चंद्रकांत, प्रोजेक्ट एक्सपर्ट: 9988514423
वॉट्सऐप नंबर: 9454411081
राहत आयुक्त कार्यालय: 05222238200
ये रहेंगी पाबंदियां-
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva mar_Deva hin_Deva kas_Deva zho_Hant eng_Latn